西槎路

西槎路係中國廣東省廣州市嘅一條主幹道，喺白雲區入面，成條馬路好似中文筆畫「㇕」樣。東南邊從西灣路開始，一直去到西北邊嘅槎頭地區嘅增槎路同慶槎路嘅交界嗰頭。而今西槎路重係入槎頭嘅主要馬路。

名
呢條馬路因為連接西村同槎頭先至改咗噉嘅名，但係而家嘅西槎路冇直接連到去西村，而係經過西灣路連到西村入面。

史
其實呢條馬路喺1934年搞出嚟嘅一條馬路，到咗1990年代尾，由於廣州人口越嚟越多，加上有啲人口因嘅拆遷而搬到同德圍住，加上嗰度嘅大塞車係出嗮名，結果俾好多廣州街坊笑佢做「華山一條路」，因為成日搞返學難、上班成日遲到、睇病難、辦證難等一系列嘅社會問題出嚟。後嚟到咗2005年，廣州電視台嘅新聞日日睇節目關注咗同德圍嘅街坊生活之後，政府先至開始關注咗同德圍嘅發展問題。除咗喺2004年搞咗德康路同石槎路出嚟之外，喺2006年重將同德圍貨運場搬走埋；2007年幫巴士站搞咗港灣式車站；喺2012年春，廣州市嘅地鐵規劃又將嘅規劃延長到石井嗰邊，加上經過同德圍嗰度，同時又搞埋高架橋出嚟。喺2014年12月中，同德圍南北高架橋正式開通。

同德圍南北高架橋

同德圍南北高架橋係廣州市政府喺2012年12月29號，為咗解決西槎路嘅大塞車問題先至搞嘅一條高架橋，而呢條高架橋喺2014年12月28號開通。

嘅北延段喺2012年春嗰時嘅規劃，經過同德圍之後一直去到而家嘅白雲湖嗰頭。到咗2014年春節之後未到元宵嗰時正式開始喐手起。

敘述
全長4.3公里，闊24——36米，雙向4——6車道。

經過嘅道路 
呢度啲路嘅順序係從東南去到西北嚟排嘅，其中加粗咗嘅字係主幹道：
 西灣路
 同康路、白雲田心路
 同嘉路、荔德路
 粵溪南路
 粵溪北路
 上步大道
 惠德北路
 橫滘大道
 澤德路
 德康路、石槎路
 石潭路
 槎潭路
 增槎路、慶槎路

攷
 民國廣州路名(今海珠、天河區) 360Doc个人图书馆

類:廣州主幹道
廣州市白雲區道路